Temeljem članka 18., stavka 1. Zakona o udrugama («Narodne novine» broj 74/14), članka 5., stavka 3. Zakona o financijskom poslovanju i računovodstvu neprofitnih organizacija («Narodne novine» broj 121/14), te članka 25. Statuta LAG-a Vuka – Dunav (17. veljače 2015. godine) i Izmjena i dopuna Statuta LAG-a Vuka – Dunav (29. svibnja 2015), 2. Izmjenama i dopunama Statuta LAG-a Vuka – Dunav (27. studenog 2015. godine), te 3. Izmjenama i dopunama Statuta LAG-a Vuka – Dunav (12. lipnja 2017. godine), Skupština LAG-a Vuka – Dunav dana 27. prosinac 2018. godine, donosi

**ODLUKU**

**o usvajanju Financijskog plana za 2019. godinu**

**I. OPĆE ODREDBE**

Članak 1.

Ovom Odlukom uređuju se prihodi i rashodi Financijskog plana LAG-a Vuka – Dunav za 2019. godinu i njegovo izvršavanje, promjene financiranja tijekom godine, te ovlasti Predsjednika LAG-a.

**II. SADRŽAJ FINANCIJSKOG PLANA**

Članak 2.

Financijski plan čini Račun prihoda i rashoda.

**III. IZVRŠAVANJE PRORAČUNA**

Članak 3.

Financijska sredstva mogu se koristiti samo za namjene koje su predodređene Financijskim planom.

**IV. PRIHODI**

Članak 4.

Prihodi Financijskog plana uplaćuju se u skladu sa Zakonom i drugim propisima. Predsjednik i Upravni odbor odgovorni su za naplatu prihoda, za njihovu uplatu u Proračun LAG-a i za izvršavanje svih rashoda u skladu s namjenama.

**V. PROMJENE FINANCIRANJA TIJEKOM GODINE**

Članak 5.

Ako tijekom godine dođe do neusklađenosti planiranih prihoda i rashoda Financijskog plana, Skupština će odlučiti o izmjenama Financijskog plana.

**VI. ZAKLJUČNE ODREDBE**

Članak 6.

Odluka stupa na snagu danom donošenja.

URBROJ: SK/18-41

U Antunovcu, 27. prosinac 2018. godine

Predsjednik LAG-a Vuka – Dunav

Davor Tubanjski